Borneogrammus

Se Systematisk inndeling

Borneogrammus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor (9 - 12 millimeter), lang og tynn, brun trebukk, hode og pronotum med tre kremgule lengdestriper, dekkvingene med tallrike, hvite flekker. Antennene er litt lengre enn kroppen, kraftige, på innersiden med en brem av nokså lange, fine, for det meste lyse hår. De seks ytterste antenneleddene er brungule, betydelig lysere enn de indre leddene. Det innerste leddet er forstørret, valseformet, når til bakenfor pronotums midt. Pronotum er tønneformet, betydelig lengre enn bredt, grunnfargen svartbrun. Dekkvingene er smale, jevnbrede, rundede i spissen, jevnt besatt med hvite flekker. Beina er ganske korte, lårene ikke noe særlig fortykkede.

Levevis 
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse 
Arten er utbredt på Borneo (Sabah).

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Agapanthiini Mulsant, 1839 
 Slekten Borneogrammus Vives & Heffern, 2016 
 Borneogrammus albomaculatus Vives & Heffern, 2016

Referanser

Kilder 
 Katalog med utbredelsesdata 
 Liste over slektene

Eksterne lenker 
 
 
 Bildegalleri

Lamiinae
Borneos insekter
Biller formelt beskrevet i 2016
Dyr formelt beskrevet av Eduardo Vives Noguera
Dyr formelt beskrevet av Daniel J. Heffern